Slaan nou daardie geurige vrugtekoek aanmekaar | Netwerk24
Deur Versnit-Redaksie 30 Oktober 2019 05:45
Vir die vierde agtereenvolgende jaar is sjef Mynhardt Joubert weer hard aan die werk aan vanjaar se ikoniese Vrystaat-vrugtekoeke. Alles vir ’n baie spesiale saak en net betyds vir die feestyd.
Vanjaar kan jy jou eie vrugtekoek maak vir jou Kerstafel met sjef Mynhardt se resep. Foto: VERSKAF
Ter ondersteuning van Monte Christo Miqlat (MCM), ’n maatskappy sonder winsbejag in die Paarl, span sjef Mynhardt saam met Moirs, Sasko, KWV Brandy en Président-botter om sy geliefde vrugtekoeke te bak.
“Die geheim vir ’n vrugtekoek met ’n verskil? Ons bak met liefde en hou gedurig die mense in gedagte wat voordeel trek uit elke koekverkoping.
“Dit is ’n absolute hoogtepunt en die perfekte geleentheid om na te dink oor die verloop van die jaar. ’n Resep word net iets besonders as jy jou hart en siel daarin giet,” sê Joubert.
Vir talle is vrugtekoeke nie net ’n belangrike element vir die Kerstafel nie, maar dit word ook geniet by troues.
Mits jou vrugtekoek in ’n lugdigte houer geberg word, sê sommige bronne dat dit tot 25 jaar kan verouder.
’n Stukkie pynappel-vrugtekoek is in die National Air and Space Museum in Washington te sien.
Die stuk koek het saam met die Apollo 11-bemanning na die maan gereis, maar is nie tydens die sending geëet nie.
Net ’n beperkte aantal van sjef Mynhardt se feestelike vrugtekoeke word elke jaar gebak en word teen R350 per koek verkoop. Jy kan een per e-pos by cake@mynhardt.co.za of aanlyn by mynhardt.co.za bestel.
Mynhardt se vrugtekerskoek
250 g goue sultanas
250 g kasjoe- en makadamianeute, rof gekap
250 g Président-botter
100 g rooi geglaseerde kersies
100 g groen geglaseerde kersies
125 ml KWV-brandewyn
625 ml Sasko-bruismeel
1. Voorverhit die oond tot 120 °C.
2. Smeer ’n hoë pan van 25 cm met botter. Voer uit met drie lae bakpapier (op die bodem en teen die kante) en smeer weer met botter.
3. Verhit die eerste agt bestanddele (water, suiker, vrugtekoekmengsel, dadels, sultanas, neute, koeksoda en botter) stadig saam tot kookpunt en prut vir 5 minute. Verwyder van die hitte en laat afkoel. Voeg kersies by.
4. Meng die eiers, vanielje en brandewyn saam en roer dit by die beslag. Voeg die meel, sout en kaneel by en roer goed.
5. Skep die beslag in die pan en bak vir 2 uur tot deurgaar.
6. Laat dit in die pan afkoel en keer uit.
7. Sprinkel bietjie brandewyn oor en bêre in ’n lugdigte houer. Klam die vrugtekoek gereeld aan met nóg ’n bietjie brandewyn.
Meer oor: Mynhardt Joubert | Vrugtekoek | Resep | Kos En Wyn
RESEP: Wild en wyn bied troos teen die winterkoue
RESEP: Georgiese lamtongetjies
Klop by dié sjefs aan vir ’n smaaklike ete